ai4bharat/Pralekha huggingface dataset:
କାର୍ମିକ, ସାଧାରଣ ଅଭିଯୋଗ ଓ ପେନସନ ମନ୍ତ୍ରଣାଳୟ
କୋଭିଡ-19 ସଂକ୍ରମଣରେ ଲୋକପାଳ ସଦସ୍ୟ ଜଷ୍ଟିସ ଅଜୟ କୁମାର ତ୍ରିପାଠୀଙ୍କ ପରଲୋକ
ମେ’ 02, 2020 ଶନିବାର ଦିନ ସନ୍ଧ୍ୟା 08.45 ସମୟରେ ନୂଆଦିଲ୍ଲୀ ଏମ୍ସଠାରେ ଭାରତର ଲୋକପାଳର ନ୍ୟାୟୀକ ସଦସ୍ୟ ଜଷ୍ଟିସ ଅଜୟ କୁମାର ତ୍ରିପାଠୀଙ୍କ ପରଲୋକ ହୋଇଯାଇଛି । ସେ କରୋନା ଭୂତାଣୁ ଦ୍ଵାରା ସଂକ୍ରମିତ ହୋଇଥିଲେ ଏବଂ ଏପ୍ରିଲ 02, 2020ରେ ଶ୍ଵାସଗତ ସମସ୍ୟା ଦେଖାଯିବାରୁ ଏମ୍ସରେ ଭର୍ତ୍ତି ହୋଇଥିଲେ ।
ସ୍ଵର୍ଗତ ଜଷ୍ଟିସ ଅଜୟ କୁମାର ତ୍ରିପାଠୀ ନଭେମ୍ବର 12, 1957ରେ ଜନ୍ମ ଗ୍ରହଣ କରିଥିଲେ । ସେ ଶ୍ରୀରାମ କଲେଜ ଅଫ କମର୍ସରୁ ଅର୍ଥନୀତିରେ ସ୍ନାତ୍ତକ କଲାପରେ ଦିଲ୍ଲୀ ବିଶ୍ଵବିଦ୍ୟାଳୟରୁ ଆଇନ ଡିଗ୍ରୀ ହାସଲ କରିଥିଲେ । ସେ ପାଟନା ହାଇକୋର୍ଟରୁ ଅଭ୍ୟାସ ଆରମ୍ଭ କରିଥିଲେ ଏବଂ ଅକ୍ଟୋବର 09, 2006ରେ ପାଟନା ହାଇକୋର୍ଟର ଅତିରିକ୍ତ ଜର୍ଜ ଭାବେ ନିଯୁକ୍ତି ପାଇଥିଲେ । ନଭେମ୍ବର 21, 2007ରେ ସେ ପାଟନା ହାଇକୋର୍ଟର ସ୍ଥାୟୀ ଜର୍ଜ ଭାବେ ଶପଥପାଠ କରିଥିଲେ । ସେ ଜୁଲାଇ, 07, 2018ରେ ଛତିଶଗଡ ହାଇକୋର୍ଟର ମୁଖ୍ୟ ବିଚାରପତି ଭାବେ ଶପଥପାଠ କରିଥିଲେ । ଜଷ୍ଟିସ ତ୍ରିପାଠୀ ମାର୍ଚ୍ଚ 27, 2019ରେ ଭାରତର ଲୋକପାଳରେ ନ୍ୟାୟୀକ ସଦସ୍ୟ ଭାବେ ଶପଥପାଠ କରିଥିଲେ । ଭାରତରେ ଲୋକପାଳ ଅନୁଷ୍ଠାନ ଗଠନରେ ସେ ଗୁରୁତ୍ଵପୂର୍ଣ୍ଣ ଭୂମିକା ନିର୍ବାହ କରିଥିଲେ । ଲୋକପାଳର ସମସ୍ତ ସଦସ୍ୟ ଓ ଅଧିକାରୀମାନେ ତାଙ୍କ ପରଲୋକରେ ଗଭୀର ଶୋକ ବ୍ୟକ୍ତ କରିବା ସହ ତାଙ୍କ ଆତ୍ମାର ସଦଗତି କାମନା କରିଛନ୍ତି ଏବଂ ତାଙ୍କ ବନ୍ଧୁ ଓ ପରିବାର ବର୍ଗଙ୍କୁ ଗଭୀର ସମବେଦନା ଜଣାଇଛନ୍ତି ।
ପ୍ରତିରକ୍ଷା ମନ୍ତ୍ରଣାଳୟ
ପୂର୍ବ ଲଦାଖର ଡେମଚୋକ ସେକ୍ଟରରେ ଜଣେ ଚୀନ ସୈନିକ ଭାରତୀୟ ସେନା ଦ୍ଵାରା ଅଟକ
କର୍ପୋରେଲ ୱାଙ୍ଗ ୟା ଲୋଙ୍ଗ ନାମକ ଜଣେ ପିଏଲଏ ସୈନିକ ଆଜି ଅର୍ଥାତ 19 ଅକ୍ଟୋବର 2020ରେ ପୂର୍ବ ଲଦାଖର ଡେମଚୋକ ସେକ୍ଟରରେ ନିୟନ୍ତ୍ରଣ ରେଖା ପାର ହେବା ପରେ ଗିରଫ ହୋଇଛନ୍ତି ।
ଅତ୍ୟଧିକ ଉଚ୍ଚତା ଏବଂ କଠିନ ଜଳବାୟୁ ପରିସ୍ଥିତିରୁ ରକ୍ଷା କରିବା ପାଇଁ ପିଏଲଏ ସୈନିକଙ୍କୁ ଅମ୍ଳଜାନ, ଖାଦ୍ୟ ଏବଂ ଶୀତ ପୋଷାକ ସହିତ ଚିକିତ୍ସା ସହାୟତା ପ୍ରଦାନ କରାଯାଇଛି ।
ନିଖୋଜ ସୈନିକଙ୍କ ସୂଚନା ସମ୍ପର୍କରେ ପିଏଲଏ ପକ୍ଷରୁ ଦିଆଯାଇଥିବା ଏକ ଅନୁରୋଧକୁ ମଧ୍ୟ ଗ୍ରହଣ କରାଯାଇଛି ।
ପ୍ରୋଟୋକଲ ଅନୁଯାୟୀ, ପ୍ରକ୍ରିୟା ସମାପ୍ତ ହେବା ପରେ ସେହି ସୈନିକଙ୍କୁ ଚୁସୁଲ - ମୋଲଡୋ ବୈଠକ ସ୍ଥାନରେ ଚୀନ ଅଧିକାରୀଙ୍କୁ ଫେରାଇ ଦିଆଯିବ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବିଶିଷ୍ଟ କଥାକଳି ନୃତ୍ୟଶିଳ୍ପୀ ସୁଶ୍ରୀ ମିଲେନା ସାଲଭିନିଙ୍କ ଦେହାନ୍ତରେ ପ୍ରଧାନମନ୍ତ୍ରୀ ଦୁଃଖ ପ୍ରକାଶ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବିଶିଷ୍ଟ କଥାକଳି ନୃତ୍ୟଶିଳ୍ପୀ ସୁଶ୍ରୀ ମିଲେନା ସାଲଭିନିଙ୍କ ଦେହାନ୍ତରେ ଗଭୀର ଦୁଃଖ ପ୍ରକାଶ କରିଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ଭାରତୀୟ ସଂସ୍କୃତି ପ୍ରତି ଥିବା ତାଙ୍କର ଅବଦାନ ପାଇଁ ଶ୍ରୀମତୀ ମିଲେନା ସାଲଭିନି ସ୍ମରଣୀୟ ହୋଇ ରହିବେ । ସେ ଫ୍ରାନ୍ସରେ କଥାକଳିକୁ ଅଧିକ ଲୋକପ୍ରିୟ କରିବା ପାଇଁ ଅନେକ ଚେଷ୍ଟା କରିଥିଲେ । ତାଙ୍କର ଦେହାନ୍ତରେ ମୁଁ ଅତ୍ୟନ୍ତ ଦୁଃଖିତ । ମୋର ସମବେଦନା ତାଙ୍କ ପରିବାର ଏବଂ ଶୁଭେଚ୍ଛୁମାନଙ୍କ ସହିତ ଅଛି । ତାଙ୍କର ଆତ୍ମାକୁ ଶାନ୍ତି ମିଳୁ ।”
HS
(
ଶକ୍ତି ମନ୍ତ୍ରଣାଳୟ
ପ୍ରଧାନମନ୍ତ୍ରୀ ସହଜ ବିଜଲୀ ହର ଘର ଯୋଜନା
ଗ୍ରାମାଞ୍ଚଳରେ ସମସ୍ତ ବିଜୁଳି ନ ଥିବା ଘରକୁ ବିଦ୍ୟୁତ ଯୋଗାଣ ଓ ଦେଶର ସହରାଞ୍ଚଳରେ ଗରିବ ଲୋକଙ୍କ ଘରକୁ ବିଦ୍ୟୁଦ
ସୌଭାଗ୍ୟ ପୂର୍ବରୁ ଚିହ୍ନଟ ପ୍ରତ୍ୟେକ ବିଜୁଳି ନ ଥିବାର ଘରକୁ ବିଦ୍ୟୁତ ଯୋଗାଇବାକୁ ସରକାରଙ୍କ ମାର୍ଗଦର୍ଶିକା ଜାରି
୨୪x୭ ବିଦ୍ୟୁତ ଯୋଗାଣ ନିମନ୍ତେ ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳ କେନ୍ଦ୍ର ସରକାରଙ୍କ ସହ ସ୍ୱାକ୍ଷର କଲେ ବୁଝାମଣାପତ୍ର
ଭାରତ ସରକାର ଦେଶର ବିଦ୍ୟୁତୀକରଣ ହୋଇ ନ ଥିବା ଗ୍ରାମାଞ୍ଚଳରେ ସମସ୍ତ ଘର ଓ ସହରାଞ୍ଚଳରେ ଗରିବ ଲୋକଙ୍କୁ ବିଜୁଳି ଯୋଗାଣ ଲକ୍ଷ୍ୟରେ ଅକ୍ଟୋବର, ୨୦୧୭ରେ ପ୍ରଧାନମନ୍ତ୍ରୀ ସହଜ ବିଜୁଳି ହର ଘର ଯୋଜନା- ଆରମ୍ଭ କରିଥିଲେ । ଏହି ଯୋଜନା ଅଧୀନରେ ୩୧.୩.୨୦୧୯ ସୁଦ୍ଧା ରାଜ୍ୟର ପ୍ରତି ଘରକୁ ବିଜୁଳି ଯୋଗାଇ ଦିଆ ଯାଇଥିଲେ ମଧ୍ୟ ବାମପନ୍ଥୀ ଉଗ୍ରବାଦ ପ୍ରଭାବିତ ଛତିଶଗଡର ୧୮,୭୩୪ ଘରକୁ ବିଦ୍ୟୁତ ଶକ୍ତି ସଂଯୋଗ ଦିଆଯାଇପାରି ନ ଥିଲା । ପରେ ପରେ ସାତଟି ରାଜ୍ୟ ଆସାମ, ଛତିଶଗଡ, ରାଜସ୍ଥାନ, ଝାଡଖଣ୍ଡ, କର୍ଣ୍ଣାଟକ, ମଣିପୁର ଓ ଉତ୍ତରପ୍ରଦେଶ ୩୧.୦୩.୨୦୧୯ ପୂର୍ବରୁ ୧୯.୦୯ଲକ୍ଷ ବିଦ୍ୟୁତ ସଂଯୋଗ ହୋଇ ନ ଥିବା ଘର ପ୍ରଥମେ ଏଥିପାଇଁ ଅନିଚ୍ଛା ପ୍ରକାଶ କରିଥିଲେ ମଧ୍ୟ ପରେ ବିଦ୍ୟୁତୀକରଣ ପାଇଁ ଇଚ୍ଛା ପ୍ରକଟ କରିଥିଲେ ।
ଏଥିସହ ଭାରତ ସରକାର ୩୧.୦୩ ୨୦୧୯ ପୂର୍ବରୁ ଚିହ୍ନଟ ହୋଇ ମଧ୍ୟ ବିଦୁତୀକରଣ ବାକି ରହିଥିବା ଘରଗୁଡିକୁ ଆରଡିଏସଏସ୍ ଯୋଜନା ଅଧୀନରେ ବିଦ୍ୟୁତ ସଂଯୋଗ ପାଇଁ ନିକଟରେ ମାର୍ଗଦର୍ଶିକା ଜାରି କରିଛନ୍ତି
ସମସ୍ତ ଘର, ଶିଳ୍ପ ଓ ବ୍ୟାବସାୟିକ, ଗ୍ରାହକ ଓ କୃଷି ଉପଭୋକ୍ତା ମାନଙ୍କୁ ୨୪x୭ ବିଜୁଳି ଏପ୍ରିଲ ପହିଲା ୨୦୧୯ମଧ୍ୟରେ ଯୋଗାଇବା ନିମନ୍ତେ ସମସ୍ତ ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳ ସରକାରଙ୍କ ସହ ବୁଝାମଣାପତ୍ର ସ୍ୱାକ୍ଷର କରିଛନ୍ତି ।
ରାଜ୍ୟ ସଭାରେ ଏକ ଲିଖିତ ଉତ୍ତର ଜରିଆରେ କେନ୍ଦ୍ର ଶକ୍ତି ଓ ଅକ୍ଷୟ ଶକ୍ତି ମନ୍ତ୍ରୀ ଶ୍ରୀ ଆର.କେ ସିଂ ଜଣାଇଛନ୍ତି।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଶ୍ରୀ ମନ୍ନଥୁ ପଦ୍ମନାଭନଙ୍କୁ ତାଙ୍କ ଜନ୍ମ ବାର୍ଷିକୀରେ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶ୍ରୀ ମନ୍ନଥୁ ପଦ୍ମନାଭନଙ୍କୁ ତାଙ୍କ ଜନ୍ମ ବାର୍ଷିକୀରେ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି । ସାମାଜିକ ସଂସ୍କାର, ଗ୍ରାମୀଣ ବିକାଶ ଏବଂ ଭାରତର ସ୍ୱାଧୀନତା ଆନ୍ଦୋଳନରେ ତାଙ୍କର ଅବଦାନକୁ ପ୍ରଧାନମନ୍ତ୍ରୀ ସ୍ୱୀକାର କରିଛନ୍ତି ।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି;
“ଶ୍ରୀ ମନ୍ନଥୁ ପଦ୍ମନାଭନଙ୍କୁ ତାଙ୍କ ଜନ୍ମ ବାର୍ଷିକୀରେ ଶ୍ରଦ୍ଧାଞ୍ଜଳି । ସାମାଜିକ ସଂସ୍କାର ଏବଂ ସେବାରେ ତାଙ୍କର ଅବଦାନ ଅନେକ ଲୋକଙ୍କୁ ଉତ୍ସାହିତ କରିଥାଏ । ଗ୍ରାମାଞ୍ଚଳର ବିକାଶରେ ତାଙ୍କର ଉଦ୍ୟମ ପାଇଁ ତାଙ୍କୁ ସମ୍ମାନିତ କରାଯାଇଥିଲା ଏବଂ ଭାରତର ସ୍ୱାଧୀନତା ଆନ୍ଦୋଳନରେ ସେ ବହୁତ ଅବଦାନ ରଖିଥିଲେ ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ତେଲେଙ୍ଗାନାର ଲୋକମାନଙ୍କୁ ସେମାନଙ୍କ ରାଜ୍ୟ ପ୍ରତିଷ୍ଠା ଦିବସରେ ଅଭିନନ୍ଦନ ଜଣାଇଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ତେଲେଙ୍ଗାନାବାସୀଙ୍କୁ ସେମାନଙ୍କ ରାଜ୍ୟ ପ୍ରତିଷ୍ଠା ଦିବସରେ ଅଭିନନ୍ଦନ ଜଣାଇଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ରାଜ୍ୟ ପ୍ରତିଷ୍ଠା ଦିବସରେ ମୋର ତେଲେଙ୍ଗାନାର ଭଉଣୀ ଏବଂ ଭାଇମାନଙ୍କୁ ଶୁଭେଚ୍ଛା । ତେଲେଙ୍ଗାନାବାସୀ ଜାତୀୟ ପ୍ରଗତିରେ ସେମାନଙ୍କର କଠନି ପରିଶ୍ରମ ଏବଂ ଉତ୍ସର୍ଗୀକୃତ ସମର୍ପଣ ଭାବ ପାଇଁ ବେଶ୍ ଜଣାଶୁଣା । ରାଜ୍ୟର ସଂସ୍କୃତି ବିଶ୍ୱ ପ୍ରସିଦ୍ଧ । ତେଲେଙ୍ଗାନାର ଲୋକଙ୍କ ମଙ୍ଗଳ ପାଇଁ ମୁଁ ପ୍ରାର୍ଥନା କରୁଛି ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ମେଘାଳୟର ୫୦ତମ ପ୍ରତିଷ୍ଠା/ସ୍ଥାପନା ଦିବସରେ ପ୍ରଧାନମନ୍ତ୍ରୀଙ୍କ ଉଦ୍ବୋଧନ
“ମେଘାଳୟ ଦୁନିଆକୁ ପ୍ରକୃତି, ପ୍ରଗତି, ସଂରକ୍ଷଣ ଏବଂ ପର୍ଯ୍ୟାବରଣ- ସ୍ଥିରତାର ବାର୍ତା ଦେଇଛି ।”
“ମେଘାଳୟ ପ୍ରତିଭାଶାଳୀ କଳାକାରମାନଙ୍କୁ ନେଇ ପରିପୂର୍ଣ୍ଣ ଏବଂ ଶିଲଂ ଚ୍ୟାମ୍ବର ଗୀତ ବଜାଇବାବାଲା ଏହାକୁ ନୂତନ ଶିଖରରେ ପହଂଚାଇଛନ୍ତି ।”
“ମେଘାଳୟର ସମୃଦ୍ଧ ଖେଳ ସଂସ୍କୃତିରୁ ଦେଶ ଅନେକ ଆଶା ରଖିଛି ।”
“ମେଘାଳୟର ଭଉଣୀମାନେ ବାଉଁଶ ବୁଣା କଳାକୁ ପୁନର୍ଜୀବିତ କରିଛନ୍ତି ଏବଂ ଏହାର ପରିଶ୍ରମୀ କୃଷକମାନେ ମେଘାଳୟକୁ ଏକ ଜୈବିକ ରାଜ୍ୟ ଭାବରେ ମଜଭୁତ ପରିଚିତି ପ୍ରଦାନ କରୁଛନ୍ତି ।”
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ମେଘାଳୟର ୫୦ତମ ପ୍ରତିଷ୍ଠା/ ସ୍ଥାପନା ଦିବସ ଅବସରରେ ମେଘାଳୟର ଲୋକମାନଙ୍କୁ ଶୁଭେଚ୍ଛା ଜଣାଇଛନ୍ତି । ରାଜ୍ୟର ସ୍ଥାପନା ଏବଂ ବିକାଶରେ ଯେଉଁ ବ୍ୟକ୍ତିମାନେ ଯୋଗଦାନ ଦେଇଛନ୍ତି, ସେହି ବ୍ୟକ୍ତିମାନଙ୍କୁ ସେ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି । ଏହି ଅବସରରେ ସେ କିପରି ପ୍ରଧାନମନ୍ତ୍ରୀ ହେବା ପରେ ପୂର୍ବୋତର ପରିଷଦର ବୈଠକରେ ଭାଗ ନେବା ପାଇଁ ଶିଲଂକୁ ଆସିଥିଲେ, ସେ ସମ୍ପର୍କରେ ସ୍ମୃତିଚାରଣ କରିଥିଲେ । ତିନି - ଚାରି ଦଶନ୍ଧିର ବ୍ୟବଧାନ ପରେ କୌଣସି ପ୍ରଧାନମନ୍ତ୍ରୀଙ୍କ ଦ୍ୱାରା ଏହି ରାଜ୍ୟକୁ ଏହା ପ୍ରଥମ ଥର ପାଇଁ ଗସ୍ତ ଥିଲା । ସେ ପ୍ରକୃତିର ନିକଟତର ଲୋକମାନଙ୍କ ଭଳି ନିଜର ପରିଚୟକୁ ମଧ୍ୟ ସେହିଭଳି ଭାବେ ଅଧିକ ମଜଭୁତ କରିବା ନିମନ୍ତେ ରାଜ୍ୟର ଲୋକ ମାନଙ୍କୁ ବଧାଇ ଜଣାଇ ଥିଲେ । ଶ୍ରୀ ମୋଦୀ କହିଥିଲେ ଯେ “ମେଘାଳୟ ଦୁନିଆକୁ ପ୍ରକୃତି, ପ୍ରଗତି, ସଂରକ୍ଷଣ ଏବଂ ପର୍ଯ୍ୟାବରଣ- ସ୍ଥିରତାର ବାର୍ତା ପ୍ରଦାନ କରିଛି ।”
ପ୍ରତ୍ୟେକ ଗ୍ରାମରେ, ‘ସିଟି ବଜେଇବା ବାଲା ଗ୍ରାମ’ ଏବଂ ଗାଇବାର ପରମ୍ପରା ସମ୍ପର୍କରେ କହିବା ସହିତ ପ୍ରଧାନମନ୍ତ୍ରୀ କଳା ଏବଂ ସଙ୍ଗୀତ କ୍ଷେତ୍ରରେ ରାଜ୍ୟର ଯୋଗଦାନକୁ ସଲାମ କରିଥିଲେ । ସେ କହିଥିଲେ ଯେ ଏହି ମାଟି ପ୍ରତିଭାବାନ୍ କଳାକାରମାନଙ୍କୁ ନେଇ ପରିପୂର୍ଣ୍ଣ ଏବଂ ଶିଲଂ ଚ୍ୟାମ୍ବର ଗାଇବା ବଜେଇବା ଲୋକମାନେ ଏହାକୁ ନୂତନ ଶିଖରରେ ପହଂଚାଇ ଦେଇଛନ୍ତି । ସେ କହିଥିଲେ ଯେ ମେଘାଳୟର ସମୃଦ୍ଧ ଖେଳ ସଂସ୍କୃତିଠାରୁ ଦେଶ ଅନେକ ଆଶା ରଖିଛି ।
ପ୍ରଧାନମନ୍ତ୍ରୀ ଜୈବିକ କୃଷି କ୍ଷେତ୍ରରେ ରାଜ୍ୟର ବର୍ଦ୍ଧିତ ପ୍ରସିଦ୍ଧି ସମ୍ପର୍କରେ ମଧ୍ୟ ଉଲ୍ଲେଖ କରିଥିଲେ । ସେ ଆହୁରି ମଧ୍ୟ କହିଥିଲେ ଯେ “ମେଘାଳୟର ଭଉଣୀମାନେ ବାଉଁଶ ବୁଣାର କଳାକୁ ପୁର୍ନଜୀବିତ କରିଥିଲେ ଏବଂ ଏହାର ପରିଶ୍ରମୀ କୃଷକମାନେ ମେଘାଳୟକୁ ଏକ ଜୈବିକ କୃଷି ରାଜ୍ୟ ରୂପରେ ମଜଭୁତ ପରିଚୟ ଦେବାକୁ ଉଦ୍ୟମ କରୁଛନ୍ତି ।”
ପ୍ରଧାନମନ୍ତ୍ରୀ ଉନ୍ନତ ସଡକ, ରେଳ ଏବଂ ବିମାନ ଚଳାଚଳ ନିମନ୍ତେ ସରକାରଙ୍କ ପ୍ରତିବଦ୍ଧତା ସମ୍ପର୍କରେ ଦୋହରାଇ ଥିଲେ । ସେ କହିଥିଲେ ଯେ ରାଜ୍ୟର ଜୈବିକ ଉତ୍ପାଦଗୁଡ଼ିକ ନିମନ୍ତେ ଏକ ନୂତନ ଘରୋଇ ଏବଂ ବିଶ୍ୱ ବଜାର ସୁନିଶ୍ଚିତ କରିବାର ପଦକ୍ଷେପ ନିଆ ଯାଇଛି । କେନ୍ଦ୍ରର ଯୋଜନାଗୁଡିକୁ ଲୋକମାନଙ୍କ ନିକଟରେ ପହଂଚାଇବା ନିମନ୍ତେ ରାଜ୍ୟ ସରକାର ସମସ୍ତ ପ୍ରକାରର ଚେଷ୍ଟା କରୁଛନ୍ତି । ପ୍ରଧାନମନ୍ତ୍ରୀ ଗ୍ରାମ୍ୟ ସଡକ ଯୋଜନା ଏବଂ ଜାତୀୟ ଆଜୀବିକା ମିଶନ ଭଳି ଯୋଜନା ଗୁଡିକରୁ ମେଘାଳୟକୁ ଲାଭ ମିଳିଛି । ଆଜି ଜଳ ଜୀବନ ମିଶନ ଯୋଗୁଁ ୨୦୧୯ରେ କେବଳ ଏକ ପ୍ରତିଶତ ଗୃହକୁ ପାଇପ୍ ମାଧ୍ୟମରେ ଜଳ ଯୋଗାଣ ହେଉଥିବା ବେଳେ ତାହା ଏବେ ୩୩%ରେ ପହଂଚିଛି । ମେଘାଳୟ ଟିକା ବିତରଣ ନିମନ୍ତେ ଡ୍ରୋନ୍ ବ୍ୟବହାର କରୁଥିବା ପ୍ରାଥମିକ ରାଜ୍ୟ ଗୁଡିକ ମଧ୍ୟରୁ ଅନ୍ୟତମ ବୋଲି ପ୍ରଧାନମନ୍ତ୍ରୀ କହିଥିଲେ । ଶେଷରେ, ପ୍ରଧାନମନ୍ତ୍ରୀ ମେଘାଳୟର ଲୋକମାନଙ୍କୁ ପର୍ଯ୍ୟଟନ ଏବଂ ଜୈବିକ ଉତ୍ପାଦ ଗୁଡିକ ବ୍ୟତୀତ ନୂତନ କ୍ଷେତ୍ର ଗୁଡିକୁ ବିକଶିତ କରିବା ନିମନ୍ତେ ତାଙ୍କର ନିରନ୍ତର ସମର୍ଥନ ଏବଂ ଦୃଢ଼ ସଙ୍କଳ୍ପ ରହିଥିବା ସମ୍ପର୍କରେ ଆଶ୍ୱାସନା ଦେଇଥିଲେ ।
SSP
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
କନ୍ୟା ଶିକ୍ଷା ପ୍ରବେଶ ଉତ୍ସବ ଅଭିଯାନକୁ ପ୍ରଶଂସା କଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କହିଛନ୍ତି ଯେ "କନ୍ୟା ଶିକ୍ଷା ପ୍ରବେଶ ଉତ୍ସବ ଅଭିଯାନ” ଏକ ଆଦର୍ଶ ପ୍ରୟାସ ଯାହା ଦ୍ୱାରା ଅଧିକରୁ ଅଧିକ ବାଳିକା ଶିକ୍ଷାର ଆନନ୍ଦ ପାଇପାରିବେ । ଏହି ଆନ୍ଦୋଳନକୁ ସଫଳ କରିବା ପାଇଁ ସେ ଉଦ୍ୟମ କରିବାକୁ କହିଥିଲେ । ପ୍ରତ୍ୟେକ ଯୁବତୀଙ୍କୁ ଶିକ୍ଷା ଏବଂ ଦକ୍ଷତା ଲାଗି ଅନୁମତି ଦିଆଯିବାକୁ ନିଶ୍ଚିତ କରିବା ପାଇଁ ଏହି ଅଭିଯାନ ଏକ ମିଶନ ।
କେନ୍ଦ୍ର ମହିଳା ଓ ଶିଶୁ ବିକାଶ ମନ୍ତ୍ରୀ ଶ୍ରୀମତୀ ସ୍ମତି ଜୁବିନ୍ ଇରାନୀଙ୍କ ଏକ ଟୁଇଟର ଜବାବରେ ପ୍ରଧାନମନ୍ତ୍ରୀ ଏକ ଟୁଇଟରେ କହିଛନ୍ତି:
“ଏକ ଆଦର୍ଶ ପ୍ରୟାସ ଯାହା ଅଧିକରୁ ଅଧିକ ଝିଅମାନଙ୍କୁ ଶିକ୍ଷାର ଆନନ୍ଦ ପାଇବାକୁ ନିଶ୍ଚିତ କରିବ! ଆସନ୍ତୁ ସମସ୍ତେ ଏକ ରାଷ୍ଟ୍ର ଭାବରେ ଏକାଠି ହୋଇ ଏହି ଆନ୍ଦୋଳନକୁ ସଫଳ କରିବା ।”
HS
(
ସଡକ ପରିବହନ ଓ ରାଜପଥ ମନ୍ତ୍ରଣାଳୟ
କ୍ୟାସ ଭ୍ୟାନ ପାଇଁ ମାର୍ଗଦର୍ଶିକା ଜାରି
ସଡ଼କ ପରିବହନ ଓ ରାଜମାର୍ଗ ମନ୍ତ୍ରଣାଳୟ 23 ଫେବୃୟାରୀ 2022 ରେ ଏକ ମାର୍ଗଦର୍ଶିକା ଜାରି କରିଛନ୍ତି ଯାହା ଅନୁସାରେ କ୍ୟାସ ଭ୍ୟାନ; ମୋଟର ବାହନ ଉଦ୍ୟୋଗ ମାନକ -163 :2020 ସମୟକୁ ସମୟ ସଂଶୋଧନ କ୍ରମେ ଉଲ୍ଲିଖିତ ସର୍ବନିମ୍ନ ଆବଶ୍ୟକତାକୁ ପାଳନ କରିବେ, ଯେ ପର୍ଯ୍ୟନ୍ତ ସଂମ୍ପର୍କିତ ବିଆଇଏସ୍ ବିନିର୍ଦ୍ଦେଶ, ଭାରତୀୟ ମାନକ ବ୍ୟୁରୋ ଅଧିନିୟମ, 2016  ଅନ୍ତର୍ଗତ ଅଧିସୂଚିତ କରାଯାଇ ନାହିଁ।
ଏହାଦ୍ବାରା ବିଶେଷ ପ୍ରୟୋଜନ ବାହନ ଭାବରେ କ୍ୟାସ ଭ୍ୟାନର ନିର୍ମାଣ, ଶ୍ରେଣୀ ଅନୁମୋଦନ ପରୀକ୍ଷଣ ଏବଂ ପଞ୍ଜୀକରଣରେ ସୁବିଧା ହେବ।
ବିବରଣୀ ଦେଖିବା ପାଇଁ ଏଠାରେ କ୍ଲିକ କରନ୍ତୁ।
BS
(Visitor Counter : 106
ଯୁବ ବ୍ୟାପାର ଓ କ୍ରୀଡା ମନ୍ତ୍ରଣାଳୟ
ଭାରତ ଓ ଅଷ୍ଟ୍ରେଲିଆ ମଧ୍ୟରେ କ୍ରୀଡ଼ା କ୍ଷେତ୍ରରେ ସହଯୋଗ ନେଇ ହୋଇଥିବା ବୁଝାମଣାପତ୍ରକୁ କ୍ୟାବିନେଟ୍ ଅନୁମୋଦନ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ କେନ୍ଦ୍ର କ୍ୟାବିନେଟ ଭାରତ ଗଣତନ୍ତ୍ରର ଯୁବ ବ୍ୟାପାର ଏବଂ କ୍ରୀଡ଼ା ମନ୍ତ୍ରଣାଳୟ ଏବଂ ଅଷ୍ଟ୍ରେଲିଆ ସରକାରଙ୍କ ସ୍ୱାସ୍ଥ୍ୟ ଓ ବୟସ୍କ ଯତ୍ନ ବିଭାଗ ମଧ୍ୟରେ କ୍ରୀଡ଼ା କ୍ଷେତ୍ରରେ ସହଯୋଗ ସମ୍ପର୍କିତ ବୁଝାମଣାପତ୍ର କୁ ଅନୁମୋଦନ କରିଛନ୍ତି ।
ଭାରତ ଓ ଅଷ୍ଟ୍ରେଲିଆ ମଧ୍ୟରେ କ୍ରୀଡ଼ା କ୍ଷେତ୍ରରେ ଦ୍ୱିପାକ୍ଷିକ ବିନିମୟ କାର୍ଯ୍ୟକ୍ରମ କ୍ରୀଡ଼ା ବିଜ୍ଞାନ, ପ୍ରଯୁକ୍ତି ବିଦ୍ୟା ଏବଂ ଭିତ୍ତିଭୂମି କ୍ଷେତ୍ରରେ ଜ୍ଞାନ ଓ ଦକ୍ଷତା ବୃଦ୍ଧି କରିବାରେ ସହାୟକ ହେବ । କ୍ରୀଡାବିତ୍ ଏବଂ ପ୍ରଶିକ୍ଷକ ମାନଙ୍କୁ ପ୍ରଶିକ୍ଷଣ ଏବଂ ବିକାଶ ; କ୍ରୀଡ଼ା ଶାସନ ଓ ସଚ୍ଚୋଟତା; କ୍ରୀଡ଼ାରେ ତୃଣମୂଳ ସ୍ତରର ଅଂଶଗ୍ରହଣ ; ପ୍ରମୁଖ କ୍ରୀଡ଼ା ପ୍ରତିଯୋଗିତା ; କ୍ରୀଡ଼ାରେ ବିବିଧତା ଏବଂ ଅନ୍ତର୍ଭୁକ୍ତୀକରଣ ଫଳରେ ଅନ୍ତର୍ଜାତୀୟ ଟୁର୍ଣ୍ଣାମେଣ୍ଟରେ ଆମ କ୍ରୀଡ଼ାବିତ୍ ମାନଙ୍କର ପ୍ରଦର୍ଶନରେ ଉନ୍ନତି ଆସିବ ଏବଂ ଭାରତ ଓ ଅଷ୍ଟ୍ରେଲିଆ ମଧ୍ୟରେ ଦ୍ୱିପାକ୍ଷିକ ସମ୍ପର୍କ ସୁଦୃଢ଼ ହେବ ।
ଅଷ୍ଟ୍ରେଲିଆ ସହ କ୍ରୀଡ଼ା କ୍ଷେତ୍ରରେ ଦ୍ୱିପାକ୍ଷିକ ସହଯୋଗରୁ ମିଳିଥିବା ଲାଭ ଜାତି, ବର୍ଣ୍ଣ, ଅଞ୍ଚଳ, ଧର୍ମ ଓ ଲିଙ୍ଗ ନିର୍ବିଶେଷରେ ସମସ୍ତ କ୍ରୀଡ଼ାବିତ୍ଙ୍କ ପାଇଁ ସମାନ ଭାବରେ ଲାଗୁ ହେବ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଶ୍ରୀ ବୁଟା ସିଂଙ୍କ ଦେହାନ୍ତରେ ପ୍ରଧାନମନ୍ତ୍ରୀଙ୍କ ଶୋକ
ଶ୍ରୀ ବୁଟା ସିଂଙ୍କ ଦେହାନ୍ତରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଗଭୀର ଦୁଃଖ ପ୍ରକାଶ କରିଛନ୍ତି ।
ଏକ ଟ୍ଵିଟରେ ଶ୍ରୀ ମୋଦୀ କହିଛନ୍ତି, "ଶ୍ରୀ ବୁଟା ସିଂ ଜୀ ଜଣେ ଅଭିଜ୍ଞ ପ୍ରଶାସକ ଏବଂ ଗରୀବଙ୍କ ତଥା ନିଷ୍ପେସିତଙ୍କ କଲ୍ୟାଣ ପାଇଁ ପ୍ରଭାବଶାଳୀ ସ୍ୱର ଉତ୍ତୋଳନ କରୁଥିଲେ । ତାଙ୍କର ଦେହାନ୍ତରେ ମର୍ମାହତ । ତାଙ୍କ ପରିବାର ଏବଂ ସମର୍ଥକଙ୍କ ପ୍ରତି ମୋର ସମବେଦନା" ।
ରସାୟନ ଓ ସାର ମନ୍ତ୍ରଣାଳୟ
ପ୍ରଧାନମନ୍ତ୍ରୀ ଭାରତୀୟ ଜନୌଷଧି ପରିଯୋଜନା  ମାତ୍ର ୬ ମାସରେ ଆର୍ଥିକବର୍ଷ ୨୦୨୧-୨୨ର ଧାର୍ଯ୍ୟଲକ୍ଷ୍ୟ ପୂରଣ କରିଛି
ପିଏମବିଜେପି ଷ୍ଟୋର ସଂଖ୍ୟା ୮,୩୦୮କୁ ବୃଦ୍ଧି ସହ ଦେଶବ୍ୟାପୀ ଏବେ ସମସ୍ତ ଜିଲ୍ଲାରେ ଏହାର ଉପସ୍ଥିତି
ପିଏମବିଜେପି ଅଧୀନରେ ଉପଲବ୍ଧ ଔଷଧଗୁଡ଼ିକର ଦାମ ବ୍ରାଣ୍ଡଯୁକ୍ତ ଔଷଧ ଠାରୁ ୫୦%-୯୦% କମ
ନୂଆଦିଲ୍ଲୀ,୬/୧୦: ପ୍ରଧାନମନ୍ତ୍ରୀ ଭାରତୀୟ ଜନୌଷଧି ପରିଯୋଜନା ର କାର୍ଯ୍ୟାନ୍ୱୟନ ଏଜେନ୍ସି ଫାର୍ମାସୁ୍ୟଟିକାଲ୍ସ ଆଣ୍ଡ ମେଡିକାଲ ଡିଭାଇସେସ ବୁ୍ୟରୋ ଅଫ ଇଣ୍ଡିଆ  ୨୦୨୧ ସେପ୍ଟେମ୍ବର ଶେଷ ପୂର୍ବରୁ ୨୦୨୧-୨୨ ଆର୍ଥିକବର୍ଷ ପାଇଁ ୮,୩୦୦ ପ୍ରଧାନମନ୍ତ୍ରୀ ଭାରତୀୟ ଜନ ଔଷଧି କେନ୍ଦ୍ର  ଖୋଲିବାର ଧାର୍ଯ୍ୟଲକ୍ଷ୍ୟକୁ ପୂରଣ କରିଛି । ପ୍ରଧାନମନ୍ତ୍ରୀ ଭାରତୀୟ ଜନୌଷଧି ପରିଯୋଜନା  ଅଧୀନରେ ଦେଶର ସମସ୍ତ ଜିଲ୍ଲାକୁ ସାମିଲ କରାଯାଇ ପାରିଛି । ସମସ୍ତ ଷ୍ଟୋରରେ ଠିକ ସମୟରେ ଔଷଧ ବିତରଣକୁ ସୁନିଶ୍ଚିତ କରାଇବା ପାଇଁ ସଫଳ ଆଇଟି-ଅନୁକୂଳ ପରିବହନ ଓ ଯୋଗାଣ ଶୃଙ୍ଖଳ ବ୍ୟବସ୍ଥା ମଧ୍ୟ ପ୍ରଚଳନ କରାଯାଇଛି ।
ପିଏମବିଜେପିର ଉତ୍ପାଦ ଥଳିରେ ବର୍ତ୍ତମାନ ୧,୪୫୧ ଔଷଧ ଓ ୨୪୦ ସର୍ଜିକାଲ ଉପକରଣ ସାମିଲ ରହିଛି । ଅଧିକନ୍ତୁ, ନୂଆ ଔଷଧ ଓ ନୁ୍ୟଟ୍ରାସୁ୍ୟଟିକାଲ ଉତ୍ପାଦ ଯଥା ଗ୍ଲୁକୋମିଟର, ପ୍ରୋଟିନ ପାଉଡର, ମାଲ୍ଟ ଭିତ୍ତିକ ଖାଦ୍ୟ ସପ୍ଲିମେଣ୍ଟ, ପ୍ରୋଟିନ ବାର୍, ଇମୁ୍ୟନିଟି ବାର୍, ଇତ୍ୟାଦି ଶୁଭାରମ୍ଭ କରାଯାଇଛି ।
ସାଧାରଣ ଜନତା, ବିଶେଷକରି ଗରିବମାନଙ୍କୁ ସୁଲଭ ଦରରେ ଗୁଣଯୁକ୍ତ ଔଷଧ ଯୋଗାଇବା ଲକ୍ଷ୍ୟ ନେଇ, ସରକାର ପ୍ରଧାନମନ୍ତ୍ରୀ ଭାରତୀୟ ଜନୌଷଧି କେନ୍ଦ୍ର  ସଂଖ୍ୟା ୨୦୨୪ ମାର୍ଚ୍ଚ ସୁଦ୍ଧା ୧୦,୦୦୦କୁ ବଢ଼ାଇବା ଲାଗି ଏକ ଲକ୍ଷ୍ୟ ସ୍ଥିର କରିଛନ୍ତି । ୨୦୨୧ ଅକ୍ଟୋବର ୫ ସୁଦ୍ଧା, ଷ୍ଟୋର ସଂଖ୍ୟା ୮,୩୫୫କୁ ବୃଦ୍ଧି ପାଇଛି । ଏହି କେନ୍ଦ୍ରଗୁଡ଼ିକ ଦେଶର ପ୍ରତି କୋଣାନୁକୋଣରେ ଗରିବ ଲୋକଙ୍କ ପାଖରେ ଶସ୍ତା ଔଷଧର ସହଜ ପହଞ୍ଚକୁ ସୁନିଶ୍ଚିତ କରିବେ ।
ବର୍ତ୍ତମାନ ପିଏମବିଜେପିର ୩ଟି ପଣ୍ୟାଗାର ଗୁରୁଗ୍ରାମ, ଚେନ୍ନାଇ ଓ ଗୁଆହାଟୀରେ କାର୍ଯ୍ୟକ୍ଷମ ଥିବା ବେଳେ ସୁରଟରେ ଚତୁର୍ଥ ପଣ୍ୟାଗାର ନିର୍ମାଣାଧୀନ ସ୍ଥିତିରେ ଅଛି । ଏହାବ୍ୟତୀତ, ଦୁର୍ଗମ ଓ ଗ୍ରାମାଞ୍ଚଳଗୁଡ଼ିକରେ ଔଷଧ ଯୋଗାଣରେ ସହଯୋଗ ନିମନ୍ତେ ଦେଶବ୍ୟାପୀ ୩୭ ବିତରକଙ୍କୁ ନିଯୁକ୍ତ କରାଯାଇଛି ।
ପ୍ରଧାନମନ୍ତ୍ରୀ ଭାରତୀୟ ଜନୌଷଧି ପରିଯୋଜନା  ପାଇଁ ‘ଜନୌଷଧି ସୁଗମ’ ନାମକ ଏକ ମୋବାଇଲ ଆପ୍ଲିକେସନ ରହିଛି, ଯାହା ଲୋକମାନଙ୍କୁ ଏକ ଡିଜିଟାଲ ପ୍ଲାଟଫର୍ମ ପ୍ରଦାନ କରୁଛି, ଯେଉଁଥିରେ ସେମାନେ ନିଜ ଅଙ୍ଗୁଳି ଟିପରେ ଯୋଜନାର ଫାଇଦା ନେଇପାରୁଛନ୍ତି ।
ସ୍କିମ ଅଧୀନରେ ଉତ୍ପାଦଗୁଡ଼ିକର ଗୁଣବତ୍ତାକୁ ସୁନିଶ୍ଚିତ କରିବା ଲାଗି ବିଶ୍ୱ ସ୍ୱାସ୍ଥ୍ୟ ସଂଗଠନ- ଉତ୍ତମ ଉତ୍ପାଦନ ବ୍ୟବସ୍ଥା  ପ୍ରମାଣିତ ଯୋଗାଣକାରୀଙ୍କଠାରୁ ଔଷଧ ସଂଗ୍ରହ କରାଯାଉଛି । ଏହାବ୍ୟତୀତ, ‘ନ୍ୟାସନାଲ ଆକ୍ରେଡିଟେସନ ବୋର୍ଡ ଫର ଟେଷ୍ଟିଙ୍ଗ ଆଣ୍ଡ କାଲିବ୍ରେସନ ଲାବୋରେଟୋରିଜ୍ ’ ଦ୍ୱାରା ସ୍ୱୀକୃତିପ୍ରାପ୍ତ ଲାବୋରେଟୋରିଗୁଡ଼ିକରେ ପ୍ରତ୍ୟେକ ବ୍ୟାଚ ଔଷଧକୁ ପରୀକ୍ଷା କରାଯାଉଛି । ଗୁଣବତ୍ତା ପରୀକ୍ଷାରେ ଉତ୍ତୀର୍ଣ୍ଣ ହେବା ପରେ ହିଁ ଔଷଧଗୁଡ଼ିକୁ ପିଏମବିଜେପି କେନ୍ଦ୍ରଗୁଡ଼ିକୁ ପ୍ରେରଣ କରାଯାଉଛି । ପିଏମବିଜେପି ଅଧୀନରେ ଉପଲବ୍ଧ ଔଷଧଗୁଡ଼ିକ ବ୍ରାଣ୍ଡଯୁକ୍ତ ଉତ୍ପାଦର ଦାମ ତୁଳନାରେ ୫୦%-୯୦% କମ ରହୁଛି । ଆର୍ଥିକବର୍ଷ ୨୦୨୦-୨୧ରେ ପିଏମବିଜେପି ୬୬୫.୮୩ କୋଟି ଟଙ୍କା ର ବିକି୍ର ହାସଲ କରିଥିଲା । ଏହାଦ୍ୱାରା ଦେଶର ସାଧାରଣ ନାଗରିକଙ୍କର ପାଖାପାଖି ୪,୦୦୦ କୋଟି ଟଙ୍କା ସଞ୍ଚୟ ହୋଇପାରିଛି ।
କୋଭିଡ-୧୯ ସଂକଟ ଦେଖାଦେବା ପରେ ପ୍ରଧାନମନ୍ତ୍ରୀ ଭାରତୀୟ ଜନୌଷଧି ପରିଯୋଜନା  ଦେଶକୁ ଅତ୍ୟାବଶ୍ୟକ ସେବା ଯୋଗାଇ ଆସୁଛି । ଲକଡାଉନ ସମୟରେ ଷ୍ଟୋରଗୁଡ଼ିକ କାର୍ଯ୍ୟକ୍ଷମ ଅବସ୍ଥାରେ ରହି ନିରବଚ୍ଛିନ୍ନ ଅତ୍ୟାବଶ୍ୟକ ଔଷଧର ଉପଲବ୍ଧତାକୁ ସୁନିଶ୍ଚିତ ପାଇଁ ଉଦ୍ଦିଷ୍ଟ ସେମାନଙ୍କ ପ୍ରତିଶ୍ରୁତିବଦ୍ଧତାର ଅଂଶ ଭାବେ ପରିଚାଳନା ବଜାୟ ରଖିଛନ୍ତି ।
SR
(Visitor Counter : 189
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ମିଲାଦ-ଉନ୍- ନବୀ ଅବସରରେ ଶୁଭେଚ୍ଛା ଜଣାଇଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ମିଲାଦ-ଉନ-ନବୀ ଅବସରରେ ଶୁଭେଚ୍ଛା ଜଣାଇଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ମିଲାଦ-ଉନ-ନବୀରେ ସମସ୍ତଙ୍କୁ ଶୁଭେଚ୍ଛା । ଏହି ଅବସରରେ ଆମ ସମାଜରେ ଶାନ୍ତି, ଏକତା ଏବଂ କରୁଣାର ଆବେଗ ଆଗକୁ ବଢାଇବା । ଇଦ୍ ମୁବାରକ ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ମହାବୀର ଜୟନ୍ତୀରେ ଦେଶବାସୀଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କହିଛନ୍ତି ଯେ, ଭଗବାନ ମହାବୀରଙ୍କ ବାର୍ତ୍ତା ଆମକୁ ଶାନ୍ତି ଏବଂ ଆତ୍ମ-ଶୃଙ୍ଖଳାର ଶିକ୍ଷା ପ୍ରଦାନ କରୁଛି । ମହାବୀର ଜୟନ୍ତୀର ଶୁଭ ଅବସରରେ ସମସ୍ତଙ୍କ ଉତ୍ତମ ସ୍ୱାସ୍ଥ୍ୟ ଏବଂ ଆମ ପ୍ରଚେଷ୍ଟାର ସଫଳତା ପାଇଁ ପ୍ରଧାନମନ୍ତ୍ରୀ ପ୍ରାର୍ଥନା କରିଛନ୍ତି ।
ଅର୍ଥ ମନ୍ତ୍ରଣାଳୟ
ସୀମାଶୁଳ୍କ ସହଯୋଗ ଓ ସୀମାଶୁଳ୍କ ପ୍ରସଙ୍ଗରେ ଆପୋସ ପ୍ରଶାସନିକ ସହାୟତା ଉପରେ ଭାରତ ସରକାର ଏବଂ ବ୍ରିଟେନ ଓ ଉତ୍ତର ଆୟର୍ଲାଣ୍ଡ ସରକାରଙ୍କ ମଧ୍ୟରେ ରାଜିନାମାକୁ କ୍ୟାବିନେଟ ମଞ୍ଜୁରି
ସୀମାଶୁଳ୍କ ସହଯୋଗ ଓ ସୀମାଶୁଳ୍କ ପ୍ରସଙ୍ଗରେ ଆପୋସ ପ୍ରଶାସନିକ ସହାୟତା ଉପରେ ଭାରତ ସରକାର ଏବଂ ବ୍ରିଟେନ ଓ ଉତ୍ତର ଆୟର୍ଲାଣ୍ଡ ସରକାରଙ୍କ ମଧ୍ୟରେ ରାଜିନାମା ସ୍ୱାକ୍ଷର ଓ ଅନୁମୋଦନ ପ୍ରସ୍ତାବକୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ମଞ୍ଜୁର କରିଛନ୍ତି ।
ପ୍ରଭାବ :
ସୀମାଶୁଳ୍କ ଅପରାଧର ନିରାକରଣ ଏବଂ ତଦନ୍ତ ନିମନ୍ତେ ଗୁରୁତ୍ବପୂର୍ଣ୍ଣ ସୂଚନା ଉପଲବ୍ଧତା କ୍ଷେତ୍ରରେ ଏହି ରାଜିନାମା ସହାୟକ ହୋଇପାରିବ । ଏହି ରାଜିନାମା ମଧ୍ୟ ବାଣିଜ୍ୟ ପାଇଁ ପ୍ରୋତ୍ସାହନ ଯୋଗାଇବା ସହିତ ଦୁଇ ଦେଶ ମଧ୍ୟରେ ସାମଗ୍ରୀ କାରବାର ନିମନ୍ତେ ମଞ୍ଜୁରି ବ୍ୟବସ୍ଥାକୁ ଅଧିକ ଦକ୍ଷ କରିବ ।
କାର୍ଯ୍ୟକାରିତା ରଣନୀତି ଏବଂ ଲକ୍ଷ୍ୟ :
ଉଭୟ ସରକାରଙ୍କ ଅନୁମୋଦନ ପରେ ଦୁଇ ଦେଶର ସରକାରଙ୍କ ପକ୍ଷରୁ ଏହି ରାଜିନାମା ସ୍ୱାକ୍ଷରିତ କରାଯିବ । ଉଭୟ ପକ୍ଷଙ୍କ କ୍ଷମତାପ୍ରାପ୍ତ ପ୍ରତିନିଧିଙ୍କ ଦ୍ୱାରା ବିଧିବଦ୍ଧ ଭାବେ ସ୍ୱାକ୍ଷରିତ ହେବା ମାସର ପ୍ରଥମ ଦିନ ଠାରୁ ଏହି ରାଜିନାମା କାର୍ଯ୍ୟକାରୀ ହେବ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବୈଶାଖୀର ବିଶେଷ ଉତ୍ସବ ଅବସରରେ ଲୋକଙ୍କୁ ଅଭିନନ୍ଦନ ଜଣାଇଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବୈଶାଖୀର ବିଶେଷ ଉତ୍ସବ ଅବସରରେ ଲୋକଙ୍କୁ ଅଭିବାଦନ ଜଣାଇଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
ବୈଶାଖୀରେ ସମସ୍ତଙ୍କୁ ଶୁଭେଚ୍ଛା । ମୁଁ ପ୍ରାର୍ଥନା କରୁଛି, ଆମ ସମସ୍ତଙ୍କ ଜୀବନରେ ଏହି ଉତ୍ସବ ଆନନ୍ଦର ଆବେଗ ଭରିଦେଉ ଏବଂ ଜୀବନରେ ଖୁସି ଆଣୁ । ସମସ୍ତଙ୍କୁ ସଫଳତା ଏବଂ ସମୃଦ୍ଧିର ଆର୍ଶୀବାଦ ମିଳୁ ।”
HS
(
କାର୍ମିକ, ସାଧାରଣ ଅଭିଯୋଗ ଓ ପେନସନ ମନ୍ତ୍ରଣାଳୟ
ଜମ୍ମୁ-କଶ୍ମୀର ଏବଂ ଲଦାଖର କୋଭିଡ-19 ବ୍ୟବସ୍ଥା ନେଇ ଡଃ ଜିତେନ୍ଦ୍ର ସିଂଙ୍କ ସମୀକ୍ଷା
କେନ୍ଦ୍ର ଉତ୍ତର-ପୂର୍ବାଞ୍ଚଳ ବିକାଶ , ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ, ସାଧାରଣ ଅଭିଯୋଗ, ପେନସନ, ଆଣବିକ ଶକ୍ତି ଏବଂ ମହାକାଶ ବିଭାଗ ରାଷ୍ଟ୍ରମନ୍ତ୍ରୀ ଡଃ ଜିତେନ୍ଦ୍ର ସିଂ ଆଜି ଜମ୍ମୁ-କଶ୍ମୀର ଏବଂ ଲଦାଖର ସମସ୍ତ ଜିଲ୍ଲା ଡେପୁଟି କମିଶନରଙ୍କ ସହ ବର୍ତ୍ତମାନ କୋଭିଡ-19ର ସ୍ଥିତି, ଦୁଇ କେନ୍ଦ୍ରଶାସିତ ଅଞ୍ଚଳରେ ଅସହାୟ ଲୋକଙ୍କ ପହଞ୍ଚ ଏବଂ ପ୍ରଶାସନ ଦ୍ଵାରା ଶ୍ରମିକ ସ୍ଵତନ୍ତ୍ର ଟ୍ରେନ ମାଧ୍ୟମରେ ଆସୁଥିବା ଯାତ୍ରୀଙ୍କ ବ୍ୟବସ୍ଥା ସହିତ ଆସନ୍ତାକାଲିଠାରୁ ଜମ୍ମୁକୁ ନିୟମିତ ଟ୍ରେନ ସେବା ଆରମ୍ଭ ବିଷୟରେ ମତ ବିନିମୟ କରିଥିଲେ । କୋଭିଡ-19 ସଙ୍କଟକୁ ନିୟନ୍ତ୍ରଣ କରିବା ପାଇଁ ଦୁଇ କେନ୍ଦ୍ରଶାସିତ ଅଞ୍ଚଳରେ କରାଯାଇଥିବା ଉଲ୍ଲେଖନୀୟ ଉଦ୍ୟମ ପାଇଁ ମନ୍ତ୍ରୀ ଡେପୁଟି କମିଶନରମାନଙ୍କୁ ପ୍ରଶଂସା କରିଥିଲେ । ଡକ୍ଟର ଜିତେନ୍ଦ୍ର ସିଂ କହିଥିଲେ ଯେ, ବାସ୍ତବରେ ଜମ୍ମୁ-କଶ୍ମୀରରେ ସଂକ୍ରମଣର ଦ୍ଵିଗୁଣିତ ମାମଲା ସଂଖ୍ୟା ଜାତୀୟ ହାରଠାରୁ ଅଧିକ ଭଲ । କୋଭିଡ-19 ପାଇଁ କରାଯାଉଥିବା ଅଧିକ ସଂଖ୍ୟକ ପରୀକ୍ଷାକୁ ନେଇ ସେ ସନ୍ତୋଷ ବ୍ୟକ୍ତ କରିଥିଲେ ।
ଡଃ ସିଂ ଆହୁରି ମଧ୍ୟ କହିଥିଲେ ଯେ, ଛାତ୍ରଛାତ୍ରୀଙ୍କ ସମେତ 50,000ରୁ ଅଧିକ ଅସହାୟ ଲୋକ କେନ୍ଦ୍ରଶାସିତ ଅଞ୍ଚଳକୁ ଫେରି ଆସିଛନ୍ତି ଏବଂ ସେମାନଙ୍କୁ ପରୀକ୍ଷା, ଏକାନ୍ତବାସ ଏବଂ ଘରକୁ ପଠାଇବା ବ୍ୟବସ୍ଥା ପାଇଁ ପ୍ରଶାସନ ଏକ ଉତ୍ତମ କାର୍ଯ୍ୟ କରିଛି । ସାମାଜିକ ଦୂରତା ନିୟମକୁ ବଜାୟ ରଖିବା ପାଇଁ ଭିନ୍ନ ଭିନ୍ନ ଦୋକାନଗୁଡିକୁ ଭିନ୍ନ ଭିନ୍ନ ଦିନରେ ଭିନ୍ନ ଭିନ୍ନ ସମୟରେ ଖୋଲାଇବାକୁ ମନ୍ତ୍ରୀ ଡେପୁଟି କମିଶନରମାନଙ୍କୁ ଅନୁରୋଧ କରିଥିଲେ । ଗୃହ ମନ୍ତ୍ରଣାଳୟର ନିର୍ଦ୍ଦେଶାନୁଯାୟୀ ନାଗରିକଙ୍କ ସୁରକ୍ଷା ପାଇଁ ଆରୋଗ୍ୟ ସେତୁ ଆପ ଡାଉନଲୋଡ ଏବଂ ବ୍ୟବହାର କରିବା ନେଇ ମନ୍ତ୍ରୀ ପୁନର୍ବାର କହିଥିଲେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଡିଜିଟାଲ ନେଣଦେଣ ଅନେକଙ୍କ ଜୀବନକୁ ସହଜ ଓ ଆରାମଦାୟକ କରିପାରିଛି: ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି କହିଛନ୍ତି, ଡିଜିଟାଲ ନେଣଦେଣ ଅନେକଙ୍କ ଜୀବନକୁ ସହଜ ଓ ଆରାମଦାୟକ କରିଛି ।
ଜଣେ ନାଗରିକଙ୍କ ଟ୍ୱିଟ ପ୍ରତ୍ୟୁତ୍ତରରେ ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ଡିଜିଟାଲ ନେଣଦେଣ ଅନେକଙ୍କ ଜୀବନକୁ ସହଜ ଓ ଆରାମଦାୟକ କରିଛି । ଏ ସମ୍ପର୍କରେ ଆପଣଙ୍କୁ ଅନେକ ଉପାଖ୍ୟାନ ମିଳିପାରିବ ।’’
ସେହିପରି ଭାରତରେ ଡିଜିଟାଲ ନେଣଦେଣର ଗ୍ରହଣୀୟତା ସମ୍ପର୍କରେ ଜଣେ ପ୍ରବାସୀ ଭାରତୀୟଙ୍କ ଟ୍ୱିଟ ପ୍ରତ୍ୟୁତ୍ତରରେ ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ସାରା ଭାରତରେ ଏହା ଏକ ସାଧାରଣ ଦୃଶ୍ୟ... ଆମ ଲୋକେ ପ୍ରଯୁକ୍ତି ଓ ନବାଚାରକୁ ଆପଣାଇବାରେ ଉଲ୍ଲେଖନୀୟ ନିପୁଣତା ପ୍ରଦର୍ଶନ କରିଛନ୍ତି ।’’
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଉତ୍ତରାଖଣ୍ଡର କେଦାରନାଥ ଧାମରେ ପ୍ରଧାନମନ୍ତ୍ରୀଙ୍କ ଦର୍ଶନ ଓ ପୂଜାର୍ଚ୍ଚନା
ଗର୍ଭଗୃହରେ ରୁଦ୍ରାଭିଷେକ ସମ୍ପନ୍ନ କଲେ ପ୍ରଧାନମନ୍ତ୍ରୀ
ଆଦିଗୁରୁ ଶଙ୍କରାଚାର୍ଯ୍ୟଙ୍କ ସମାଧି ପରିଦର୍ଶନ
ମନ୍ଦାକିନୀ ଓ ସରସ୍ୱତୀ ଅଷ୍ଟପଥ କାର୍ଯ୍ୟ ପ୍ରଗତିର କଲେ ସମୀକ୍ଷା
କେଦାରନାଥ ଧାମ ପ୍ରକଳ୍ପର ଶ୍ରମଜୀବୀଙ୍କ ସହ କଥାବାର୍ତ୍ତା
ଶ୍ରୀ ନରେନ୍ଦ୍ର ମୋଦୀ ଆଜି  କେଦାରନାଥ ଗସ୍ତ କରି ଶ୍ରୀ କେଦାରନାଥ ମନ୍ଦିରରେ ପୂଜା ଓ ଦର୍ଶନ କରିଛନ୍ତି । ପାରମ୍ପରିକ ପାହାଡୀ ପୋଷାକରେ ପ୍ରଧାନମନ୍ତ୍ରୀ ଗର୍ଭଗୃହ ଅଭ୍ୟନ୍ତରରେ ରୁଦ୍ରାଭିଷେକ କରିବା ସହ ନନ୍ଦୀ ମୂର୍ତ୍ତି ନିକଟରେ ପ୍ରାର୍ଥନା କରିଛନ୍ତି ।
ପ୍ରଧାନମନ୍ତ୍ରୀ ଆଦି ଗୁରୁ ଶଙ୍କରାଚାର୍ଯ୍ୟ ସମାଧିସ୍ଥଳ ପରିଦର୍ଶନ କରିବା ସହ ମନ୍ଦାକିନୀ ଓ ସରସ୍ୱତୀ ଅଷ୍ଟପଥ କାର୍ଯ୍ୟ ପ୍ରଗତିର ସମୀକ୍ଷା କରିଛନ୍ତି ।
ପ୍ରଧାନମନ୍ତ୍ରୀ ମଧ୍ୟ ଶ୍ରୀ କେଦାରନାଥ ଧାମ ପ୍ରକଳ୍ପ କାର୍ଯ୍ୟରେ ନିୟୋଜିତ ଶ୍ରମଜୀବୀ ମାନଙ୍କ ସହ କଥାବାର୍ତ୍ତା କରିଥିଲେ ।
ପ୍ରଧାନମନ୍ତ୍ରୀଙ୍କ ସହ ଉତ୍ତରାଖଣ୍ଡ ମୁଖ୍ୟମନ୍ତ୍ରୀ ଶ୍ରୀ ପୁଷ୍କର ସିଂ ଧାମୀ ଓ ରାଜ୍ୟପାଳ ଅବସରପ୍ରାପ୍ତ ଜେନେରାଲ ଗୁରମିତ ସିଂ ଉପସ୍ଥିତ ଥିଲେ ।
କେଦାର ନାଥ ହିନ୍ଦୁମାନଙ୍କର ସବୁଠାରୁ ଏକ ଗୁରୁତ୍ୱପୂର୍ଣ୍ଣ ପୂଜାସ୍ଥଳୀ । ଏହା ମଧ୍ୟ ଶିଖ୍ମାନଙ୍କ ତୀର୍ଥସ୍ଥଳୀ ହେମକୁଣ୍ଡ ସାହିବ ପାଇଁ ପ୍ରସିଦ୍ଧ । ଏହି ଦୁଇ ସ୍ଥାନ ମଧ୍ୟରେ ସଂଯୋଗ ପ୍ରକଳ୍ପ ଧାର୍ମିକସ୍ଥଳୀର ମୌଳିକ ଭିତ୍ତିଭୂମି ବିକାଶ ନେଇ ପ୍ରଧାନମନ୍ତ୍ରୀଙ୍କ ଅଙ୍ଗୀକାରବଦ୍ଧତାର ପ୍ରମାଣ ଦେଇଥାଏ ।
ଯୁବ ବ୍ୟାପାର ଓ କ୍ରୀଡା ମନ୍ତ୍ରଣାଳୟ
କେନ୍ଦ୍ରମନ୍ତ୍ରୀ ଶ୍ରୀ ଅନୁରାଗ ଠାକୁର ବିଶ୍ୱ ସାଇକେଲ ଦିବସ ଅବସରରେ ଆଜି ଆରମ୍ଭ କଲେ ଦେଶବ୍ୟାପୀ କାର୍ଯ୍ୟକ୍ରମ; ଘଟଣାସ୍ଥଳରେ କେନ୍ଦ୍ରମନ୍ତ୍ରୀ କିରନ ରିଜିଜ୍ଜୁ, ଶ୍ରୀ ମନସୁଖ ମାଣ୍ଡଭ୍ୟ ଓ ଶ୍ରୀମତୀ ମିନାକ୍ଷୀ ଲେଖି ଉପସ୍ଥିତ
ଫିଟ୍ ଇଣ୍ଡିଆ ମୁଭମେଣ୍ଟ, ଖେଲୋଇଣ୍ଡିଆ ମୁଭମେଣ୍ଟ, କ୍ଲିନ ଇଣ୍ଡିଆ ମୁଭମେଣ୍ଟ ଓ ହେଲଦି ଇଣ୍ଡିଆ ମୁଭମେଣ୍ଟ ଭଳି ସମସ୍ତ ଅଭିଯାନ ସାଇକେଲ ଚାଳନା ଦ୍ୱାରା ସଫଳତା ହାସଲ କରିବା: ଅନୁରାଗ ଠାକୁର
ଶ୍ରୀ ଅନୁରାଗ ଠାକୁର, ମନ୍ତ୍ରୀ, ସଂସଦ ସଦସ୍ୟ ଓ ୭୫୦ଯୁବ ସାଇକେଲ ଆରୋହୀଙ୍କ ସହ ୭.୫ କିଲୋମିଟର ଦୂର ସାଇକେଲ ଯାତ୍ରା କଲେ
ଦେଶରେ ୭୫ଟି ଐତିହ୍ୟ କୀର୍ତ୍ତିରାଜି ସ୍ଥଳ ସମେତ ଶହେରୁ ଊର୍ଦ୍ଧ୍ୱ ସ୍ଥାନରେ ଏନୱାଇକେଏସ ପକ୍ଷରୁ ସାଇକେଲ ଶୋଭାଯାତ୍ରା ଆୟୋଜିତ
କେନ୍ଦ୍ର ଯୁବ ବ୍ୟାପାର ଓ କ୍ରୀଡା ମନ୍ତ୍ରୀ ଶ୍ରୀ ଅନୁରାଗ ଠାକୁର ନୂଆଦିଲ୍ଲୀର ମେଜର ଧ୍ୟାନଚାନ୍ଦ ଷ୍ଟାଡିୟମରୁ ବିଶ୍ୱ ସାଇକେଲ ଦିବସ ଅବସରରେ ଦେଶବ୍ୟାପୀ କାର୍ଯ୍ୟକ୍ରମକୁ ପତାକା ଦେଖାଇ ଶୁଭାରମ୍ଭ କରିଛନ୍ତି । ସେଠାରେ କେନ୍ଦ୍ର ଆଇନ ଓ ନ୍ୟାୟମନ୍ତ୍ରୀ ଶ୍ରୀ କିରନ୍ ରିଜିଜ୍ଜୁ, କେନ୍ଦ୍ର ସ୍ୱାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରୀ ଶ୍ରୀ ମନସୁଖ ମାଣ୍ଡଭ୍ୟ, ବୈଦେଶିକ ବ୍ୟାପାର ଓ ସଂସ୍କୃତି ମନ୍ତ୍ରୀ ଶ୍ରୀ ମିନାକ୍ଷୀ ଲେଖି, ପୂର୍ବତନ ସ୍ୱାସ୍ଥ୍ୟ ମନ୍ତ୍ରୀ ଓ ସଂସଦ ସଦସ୍ୟ ଡକ୍ଟର ହର୍ଷବର୍ଦ୍ଧନ, ସଂସଦ ସଦସ୍ୟ ଶ୍ରୀ ମନୋଜ ତିୱାରୀ, ସଂସଦର ସଦସ୍ୟ ଶ୍ରୀ ରାମେଶ ବିଧୁରୀ, ଯୁବବ୍ୟାପାର ବିଭାଗ ସଚିବ ଶ୍ରୀ ସଞ୍ଜୟ କୁମାର,କ୍ରୀଡା ସଚିବ ଶ୍ରୀମତୀ ସୁଜାତା ଚର୍ତୁର୍ବେଦୀ ଓ ମନ୍ତ୍ରଣାଳୟର ଅନ୍ୟାନ୍ୟ ଅଧିକାରୀମାନେ ଉପସ୍ଥିତ ଥିଲେ ।
ଦିଲ୍ଲୀର ଧ୍ୟାନ ଚାନ୍ଦ ଷ୍ଟାଡିୟମରୁ ଯାତ୍ରା ଆରମ୍ଭ କରିଥିବା ସାଇକେଲ ରାଲିର ନେତୃତ୍ୱ ଶ୍ରୀ ଅନୁରାଗ ଠାକୁର ନେଇଥିଲେ । ସେଠାରେ ଉପସ୍ଥିତ ମନ୍ତ୍ରୀ ଓ ସାଂସଦଗଣ ତାଙ୍କ ସହ ଯୋଗଦେଇଥିଲେ । ଦିଲ୍ଲୀର ଏହି ୭.୫ କିଲୋମିଟର ଦୀର୍ଘ ରାଲିରେ ୧୫ଶହ ବ୍ୟକ୍ତି ଯୋଗ ଦେଇଥିଲେ । ଦେଶରେ ୩୫ଟି ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳର ଶହେରୁ ଅଧିକ ସ୍ଥାନ ଓ ୭୫ଟି ଐତିହ୍ୟ କୀର୍ତ୍ତିରାଜି ସ୍ଥଳରୁ ଏନୱାଇକେଏସ୍ ଆୟୋଜନ କରିଥିଲା। ପ୍ରତ୍ୟେକ ରାଲିରେ ୭୫ଜଣ ଲେଖାଏଁ ପ୍ରତିଯୋଗୀ ୭.୫ କିଲୋମିଟର ଦୂର ଅତିକ୍ରମ କରିଥିଲେ । ପତାକା ଦେଖାଇ ରାଲିର ଶୁଭାରମ୍ଭ ପୂର୍ବରୁ ଶ୍ରୀ ଅନୁରାଗ ଠାକୁର ସମବେତ ବ୍ୟକ୍ତିଙ୍କୁ ଉଦ୍ବୋଧନ ଦେଇ କହିଥିଲେ ଯେ ଭାରତ ଆଜାଦୀ କା ଅମ୍ରିତ ମହୋତ୍ସବ ପାଳନ କରୁଥିବା ବେଳେ, କେନ୍ଦ୍ର ଯୁବ ବ୍ୟାପାର ଓ କ୍ରୀଡା ମନ୍ତ୍ରଣାଳୟ ସମଗ୍ର ଦେଶରେ ସାଇକେଲ ରାଲି ଆୟୋଜନ ପାଇଁ ଏକ ଅନନ୍ୟ ପଦକ୍ଷେପ ନେଇଛି । ଦେଶ ସ୍ୱାଧୀନତାର ୭୫ବର୍ଷ ପାଳନ କରିବାକୁ ଯାଉଥିବାବେଳେ ସୁସ୍ଥ ଭାରତ ଗଠନ ସଂକଳ୍ପ ନେଇ ଏହି ରାଲି ଆୟୋଜିତ ହେଉଛି । ଶାରୀରିକ ଦକ୍ଷତା ନିମନ୍ତେ ଦୈନନ୍ଦିନ ଜୀବନରେ ସାଇକେଲ ଚଳାଇବା ପାଇଁ ଜନସାଧାରଣଙ୍କୁ ପ୍ରୋତ୍ସାହିତ କରିବା ଏହି କାର୍ଯ୍ୟକ୍ରମର ଉଦ୍ଦେଶ୍ୟ ।
ଶ୍ରୀ ଠାକୁର କହିଥିଲେ ଯେ “ଦେଶର ଜନସାଧାରଣ ଶାରୀରିକ ଦକ୍ଷତା ଅଭିଯାନରେ ଯୋଗଦେବା ଉପରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବିଶ୍ୱାସ କରନ୍ତି । ଫିଟ ଇଣ୍ଡିଆ ଅଭିଯାନରେ ସାଇକେଲ ଚାଳନା ଏକ ବିରାଟ ଭୂମିକା ଗ୍ରହଣ କରିପାରିବ । ବିଶ୍ୱ ସାଇକେଲ ଦିବସ ଅବସରରେ ସମସ୍ତେ ସେମାନଙ୍କ ଦୈନନ୍ଦିନ ଜୀବନରେ ସାଇକେଲ ଚାଳନା ଏକ ଅଂଶ ଭାବେ ବିବେଚନା କରିବାକୁ ଆମେ ସ୍ପଷ୍ଟ ବାର୍ତ୍ତା ଦେଉଛୁ । ସାଇକେଲ ଚାଳନା ଆପଣମାନଙ୍କୁ ସୁସ୍ଥ ରଖିବ ଏବଂ ଏକ ସୁସ୍ଥ ଭାରତ ଗଠନ ମଧ୍ୟ ସହାୟକ ହେବ ।”
ଶ୍ରୀ ଠାକୁର ଆହୁରି କହିଥିଲେ ଯେ ସାଇକେଲ ଚାଳନା ଦ୍ୱାରା ଫିଟ୍ ଇଣ୍ଡିଆ, ଖେଲୋ ଇଣ୍ଡିଆ, କ୍ଲିନ ଇଣ୍ଡିଆ ଓ ହେଲ ଦି ଇଣ୍ଡିଆ ମୁଭମେଣ୍ଟ ସବୁ ହାସଲ କରିହେବ । ଏହା ପ୍ରଦୂଷଣ ସ୍ୱର ମଧ୍ୟ ହ୍ରାସ କରିବ । ସାଇକେଲ ଚଳାଇ ଆମେ ନିଜକୁ ସୁସ୍ଥ ରଖିବା ସହ ଦେଶକୁ ଫିଟ୍ ଇଣ୍ଡିଆର ବାର୍ତ୍ତା ଦେବା । ମନସୁଖ ମାଣ୍ଡଭ୍ୟ ଓ କିରନ୍ ରିଜିଜ୍ଜୁଙ୍କ ଉଦାହରଣ ଦେଇ ଏହି ମନ୍ତ୍ରୀଗଣ କିପରି ସାଇକେଲକୁ ତାଙ୍କର ଯାତ୍ରାର ମାଧ୍ୟମ କରି ଅନ୍ୟମାନଙ୍କୁ ଉତ୍ସାହିତ କରୁଥିବା କହିଥିଲେ ।
ଯୁବବ୍ୟାପାର ଓ କ୍ରୀଡା ମନ୍ତ୍ରଣାଳୟ ଆଜାଦୀ କା ଅମ୍ରିତ ମହୋତ୍ସବ ଇଣ୍ଡିଆ @75 ଅଂଶ ବିଶେଷ ଭାବେ ଆଜି ସମଗ୍ର ଦେଶରେ ବିଶ୍ୱ ସାଇକେଲ ଦିବସ ଆୟୋଜନ କରିଛନ୍ତି । ଆଜାଦୀ କା ଅମ୍ରିତ ମହୋତ୍ସବର ଆରମ୍ଭ ୧୨ ମାର୍ଚ୍ଚ, ୨୦୨୧ରେ ପ୍ରଧାନମନ୍ତ୍ରୀଙ୍କ ପ୍ରେରଣାରେ ଉଦ୍ବୁଦ୍ଧ ହୋଇ ଯୁବବ୍ୟାପାର ଓ କ୍ରୀଡା ମନ୍ତ୍ରଣାଳୟ ଏହି ମହୋତ୍ସବର ପରିକଳ୍ପନା ‘ପିଲର ଅଫ ଆକ୍ସନ ଆଣ୍ଡ ରିଜଲଭ @75’ ଅଧୀନରେ କରିଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜୟନ୍ତୀ ଅବସରରେ ଛତ୍ରପତି ଶିବାଜୀ ମହାରାଜଙ୍କୁ ନମନ କଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ, ଛତ୍ରପତି ଶିବାଜୀ ମହାରାଜଙ୍କୁ ତାଙ୍କ ଜୟନ୍ତୀ ଅବସରରେ ନମନ କରିଛନ୍ତି ।
ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ଜୟନ୍ତୀ ଅବସରରେ ଛତ୍ରପତି ଶିବାଜୀ ମହାରାଜଙ୍କୁ ନମନ କରୁଛି । ତାଙ୍କ ବୀରତ୍ୱ ଓ ସୁଶାସନକୁ ଗୁରୁତ୍ୱ ଆମକୁ ପ୍ରେରିତ କରୁଛି ।”
SR
(
କୃଷି ଓ କୃଷକ କଲ୍ୟାଣ ମନ୍ତ୍ରଣାଳୟ
କୃଷି ଏବଂ କୃଷକ କଲ୍ୟାଣ ମନ୍ତ୍ରଣାଳୟ
କୃଷି ଏବଂ କୃଷକ କଲ୍ୟାଣ ମନ୍ତ୍ରଣାଳୟ ପିକ୍ସେଲ ସ୍ପେସ୍ ଇଣ୍ଡିଆ ପ୍ରାଇଭେଟ ଲିମିଟେଡ୍ ସହିତ ଏକ ବୁଝାମଣା ପତ୍ର ସ୍ୱାକ୍ଷରିତ କରିଛି
ଏହା ପ୍ରକଳ୍ପ ଫସଲର ମ୍ୟାପିଂ କରିବା, ବିଭିନ୍ନ ଫସଲ ପର୍ଯ୍ୟାୟ ମଧ୍ୟରେ ବ୍ୟବଧାନ ରଖିବା, ଫସଲର ସ୍ୱାସ୍ଥ୍ୟ ଉପରେ ନଜର ରଖିବା ଏବଂ ମୃତ୍ତିକା ଜୈବ ଅଙ୍ଗାରକାମ୍ଳ ଆକଳନ ଉପରେ ବିଶ୍ଳେଷଣାତ୍ମକ ମଡେଲଗୁଡିକ ବିକଶିତ କରିବା ପାଇଁ ପିକ୍ସେଲ ଚିହ୍ନଟ ଉପଗ୍ରହରୁ ପ୍ରାପ୍ତ ହାଇପରସ୍ପେକ୍ଟ୍ରାଲ ଡାଟା ନମୁନା ସଂଗ୍ରହ ଉପରେ ଧ୍ୟାନ କେନ୍ଦ୍ରୀତ କରିଥାଏ
ଯୁବ ଷ୍ଟାର୍ଟଅପ୍ ମାନଙ୍କ ସହିତ ଏପରି ସହଯୋଗ ଦ୍ବାରା ଉନ୍ନତ ଉପଗ୍ରହ ଇମେଜିଙ୍ଗ୍ ଟେକ୍ନୋଲୋଜି ବ୍ୟବହାର କରି ଅଭିନବ ଭୌଗୋଳିକ ସମାଧାନ ବିକଶିତ କରିବାରେ ବହୁତ ସହାୟତା ମିଳିବ : ଶ୍ରୀ ମନୋଜ ଅହୁଜା
କୃଷି ଓ କୃଷକ କଲ୍ୟାଣ ମନ୍ତ୍ରଣାଳୟ ଆଜି ନୂଆଦିଲ୍ଲୀରେ ପିକ୍ସେଲ ସ୍ପେସ୍ ଇଣ୍ଡିଆ ପ୍ରାଇଭେଟ ଲିମିଟେଡ୍ ସହିତ ଏକ ବୁଝାମଣା ପତ୍ର  ସ୍ୱାକ୍ଷର କରିଛି । ଡିଆଣ୍ଡଏଫଡବ୍ଲ୍ୟୁ ସଚିବ ଶ୍ରୀ ମନୋଜ ଅହୁଜା, ଡିଆଣ୍ଡଏଫଡବ୍ଲ୍ୟୁ ଉପସଚିବ ଶ୍ରୀ ପ୍ରମୋଦ କୁମାର ମେହେର୍ଦ୍ଦା ଏବଂ ମନ୍ତ୍ରଣାଳୟର ଅନ୍ୟ ବରିଷ୍ଠ ଅଧିକାରୀଙ୍କ ଉପସ୍ଥିତିରେ ଏହି ଏମଓୟୁ ସ୍ୱାକ୍ଷର ହୋଇଛି । ଏମଏନସିଏଫସି ନିର୍ଦ୍ଦେଶକ, ଶ୍ରୀ ସିଏସ୍ ମୁର୍ତ୍ତୀ ଭାରତ ସରକାରଙ୍କ ତରଫରୁ ଏବଂ ପିକ୍ସେଲ ସ୍ପେସ୍ ଇଣ୍ଡିଆ ପ୍ରାଇଭେଟ ଲିମିଟେଡର ପ୍ରମୁଖ ଅଧିକାରୀ ଶ୍ରୀ ଅଭିଷେକ କୃଷ୍ଣନ୍ ଏମଓୟୁ ସ୍ୱାକ୍ଷର କରିଥିଲେ । ଏହାର ଲକ୍ଷ୍ୟ ହେଉଛି ପିକ୍ସେଲର ହାଇପରସ୍ପେକ୍ଟ୍ରାଲ୍ ଡାଟା ସେଟର ବ୍ୟବହାର କରି ଭାରତୀୟ କୃଷି ଇକୋସିଷ୍ଟମ୍ ତନ୍ତ୍ର ପାଇଁ ବିନା ମୂଲ୍ୟରେ ବିଭିନ୍ନ ଭୌଗୋଳିକ ସମାଧାନର ବିକାଶ କରିବା । ଏହି ପ୍ରକଳ୍ପ ଫସଲର ମ୍ୟାପିଂ କରିବା, ମୂଲ୍ୟ ନିର୍ଦ୍ଧାରଣ, ବିଭିନ୍ନ ପର୍ଯ୍ୟାୟ ଫସଲ ମଧ୍ୟରେ ବ୍ୟବଧାନ, ଫସଲ ସ୍ୱାସ୍ଥ୍ୟ ନୀରିକ୍ଷଣ ଏବଂ ମୃତ୍ତିକାରେ ଜୈଜ ଅଙ୍ଗାରକାମ୍ଳ ଆକଳନ ଉପରେ ଧ୍ୟାନ ରଖି ବିଶ୍ଲେଷଣାତ୍ମକ ମଡେଲ ଗୁଡିକ ବିକଶିତ କରିବା ପାଇଁ ପିକ୍ସେଲର ପଥ ଖୋଜୁଥିବା ଉପଗ୍ରହରୁ ପ୍ରାପ୍ତ ହାଇପରସ୍ପେକ୍ଟ୍ରାଲ୍ ଡାଟା ନମୁନାର ଲାଭ ଉଠାଇବା ଉପରେ କେନ୍ଦ୍ରୀତ । ସରକାରଙ୍କୁ ପିକ୍ସେଲ ଦ୍ବାରା ଉବଲବ୍ଧ ହାଇପରସ୍ପେକ୍ଟ୍ରାଲ୍ ତଥ୍ୟ ବ୍ୟବହାର ପଦ୍ଧତି ବିକାଶିତ କରିବାରେ ସକ୍ଷମ କରିବ । ଡିଆଣ୍ଡଏଫଡବ୍ଲ୍ୟୁ ତରଫରୁ ଏମଏନସିଏଫସି ଉପଯୁକ୍ତ ପଦ୍ଧତିର ବିକଶିତ କରିବା ଏବଂ କାର୍ଯ୍ୟକାରୀ କରିବା ପାଇଁ ପିକ୍ସେଲ ଟିମ୍ ସହିତ ସହଯୋଗ କରିବ।
ହାଇପରସ୍ପେକ୍ଟ୍ରାଲ୍ ରିମୋଟ ସେନ୍ସିଂ କୌଶଳରେ ଉପଗ୍ରହ ଦ୍ବାରା ସଂକୀର୍ଣ୍ଣ ତରଙ୍ଗ ଦୈର୍ଘ୍ୟ ବ୍ୟାଣ୍ଡର ସ୍ପେକ୍ଟ୍ରାଲ୍ ମାପ ଅନ୍ତର୍ଭୁକ୍ତ ଏବଂ ଏହି ମାପ ଫସଲ ଏବଂ ମୃତ୍ତିକାର ସ୍ୱାସ୍ଥ୍ୟ ଉପରେ ଦୃଷ୍ଟି ରଖିବା ଏବଂ ଆକଳନ କରିବା ପାଇଁ କିଛି ଅନନ୍ୟ ସୂଚକାଙ୍କ ପ୍ରଦାନ କରିଥାଏ । ଏହା ହେଉଛି କୃଷି ଉପରେ ଦୃଷ୍ଟି ରଖିବା ପାଇଁ ଅନନ୍ୟ ସାମର୍ଥ୍ୟ ସହିତ ଏକ ବିକଶିତ ପ୍ରଯୁକ୍ତିବିଦ୍ୟା। ହାଇପରସ୍ପେକ୍ଟ୍ରାଲ୍ ତଥ୍ୟ ବ୍ୟବହାର କରି କ୍ଲୋରୋଫିଲ୍ ଏବଂ ଫସଲର ଆର୍ଦ୍ରତା ସ୍ଥିତିରେ ପରିବର୍ତ୍ତନ ଚିହ୍ନଟ କରି ଫସଲ ସ୍ୱାସ୍ଥ୍ୟ ଉପରେ ଦୃଷ୍ଟି ରଖିବା ଓ ଫସଲର ସଂକଟ ପରିଚାଳନା ସମାଧାନ ଖୋଜିବାରେ କୃଷକମାନଙ୍କ ପାଇଁ ଲାଭଦାୟକ ହେବ ।
ମୃତ୍ତିକାର ଜୈବ ମୂଲ୍ୟାଙ୍କନ ସହିତ ମୃତ୍ତିକାର ପୋଷକ ତତ୍ତ୍ବ ମ୍ୟାପିଂ, ହାଇପରସ୍ପେକ୍ଟ୍ରାଲ୍ ଟେକ୍ନୋଲୋଜିର ଏକ ଗୁରୁତ୍ୱପୂର୍ଣ୍ଣ ପ୍ରୟୋଗ । ସେନ୍ସର ଦ୍ୱାରା ମାପ କରାଯାଇଥିବା ମୃତ୍ତିକାର ପ୍ରତିଫଳନ, ମୃତ୍ତିକାର ଜୈବ ଅଙ୍ଗାରକାମ୍ଳର ଆକଳନ ପାଇଁ ଅଧିକ ପ୍ରତ୍ୟକ୍ଷ ଏବଂ ପ୍ରଭାବଶାଳୀ ତଥ୍ୟ ପ୍ରଦାନ କରିଥାଏ । ଏହା ହାଇପରସ୍ପେକ୍ଟ୍ରାଲ୍ ବ୍ୟବହାର କରି ଫସଲ ଉପରେ ପଡୁଥିବା ଚାପର ଶୀଘ୍ର ଚିହ୍ନଟ କରିବାରେ, କୀଟନାଶକ / ରୋଗ କିମ୍ବା ଜଳ କାରଣରୁ ଫସଲ ସଂକଟର ସଠିକ୍ ନିରାକରଣରେ ସାହାଯ୍ୟ କରିବ । ଲକ୍ଷ ଲକ୍ଷ ଚାଷୀଙ୍କୁ ଉପକୃତ କରୁଥିବା ସରକାରଙ୍କ ବର୍ତ୍ତମାନର ପରାମର୍ଶ ବ୍ୟବସ୍ଥାକୁ ମଜବୁତ କରିବା ପାଇଁ ହାଇପରସ୍ପେକ୍ଟ୍ରାଲ୍ ତଥ୍ୟ ଅନେକ ସୁଯୋଗ ପ୍ରଦାନ କରିଥାଏ ।
ଡିଆଣ୍ଡଏଫଡବ୍ଲ୍ୟୁର ସଚିବ, କହିଛନ୍ତି ଯେ ଯୁବ ଷ୍ଟାର୍ଟଅପ୍ କମ୍ପାନୀ ସହିତ ଏହିପରି ସହଯୋଗ ଓ ସମନ୍ବୟ ଦ୍ବାରା ଉନ୍ନତ ଉପଗ୍ରହ ଇମେଜିଙ୍ଗ ଟେକ୍ନୋଲୋଜିର ବ୍ୟବହାର କରି ଏକ ଅଭିନବ ଗୌଗୋଳିକ ସମାଧାନର ବିକଶିତ କରିବାରେ ବହୁତ ସହାୟତା ମିଳିବ । ଏହି ନୂତନ ପ୍ରଯୁକ୍ତି ବିଦ୍ୟା ମାନୁଆଲ ସର୍ବେକ୍ଷଣ ଏବଂ ମାପ ଉପରେ ନିର୍ଭରଶୀଳତା ହ୍ରାସ କରିବ, ଯାହା ସମୟ ସାପେକ୍ଷ ଏବଂ ଏଥିରେ ତ୍ରୁଟି ରହିବାର ସମ୍ଭାବନା ବହୁତ କମ୍ ଥାଏ ।